जामताड़ा में नहीं खुला धान क्रय केंद्र, बिचौलिया घर से कर रहे खरीदारी
सुखाड़की मार झेल रहे किसानों ने जो थोड़ा बहुत धान उपजाया है उसका उचित मूल्य उन्हें नहीं मिल रहा है। सरकार की उपेक्षापूर्ण नीति गरीबी, आर्थिक तंगी कर्ज में डूबे किसान मजबूर होकर औने-पौने दाम में धान बेच रहे हैं। सरकारी स्तर पर किसानों के तैयार फसल को क्रय करने के लिए अब तक जिला प्रशासन द्वारा धान क्रय केंद्र नहीं खोला जा सका है। वहीं दूसरी ओर सरकार की नीति के कारण बिचौलिया इन किसानों से सस्ते दर पर धान क्रय कर रहे हैं। जामताड़ा जिला में धनकटनी के बाद किसान सरकारी दर पर धान बेचने के लिए के लिए लैंपस खुलने का इंतजार कर रहे हैं। परंतु यह कहना कठिन होगा कि किसानों को लैंपस में धान बेचने का नसीब कब मिलेगा। धान क्रय केंद्र नहीं खुलने के कारण किसानों के समक्ष यह समस्या उत्पन्न हो गई है कि तैयार धान को कहा बेचें।
फोटो जामताड़ा 20
सरकारी लैंपस बंद पड़ा हुआ है। मजबूरन किसान धान को खुले बाजार में या बिचैलिया के हाथों बेचने को मजबूर हो रहे हैं। जानकारी के अनुसार बिचौलिया किसानों को प्रति क्विंटल धान के लिए 800 से 900 रुपए दे रहे हैं। जबकि सरकार द्वारा धान की निर्धारित दर साधारण धान के लिए 1410 रुपए है। जबकि ग्रेड वन धान के लिए 1450 रुपए निर्धारित किए गए हैं। किसानों को धान की सही कीमत नहीं मिलने पर किसान स्वयं को ठगा महसूस कर रहे हैं। धान क्रय केंद्र के बारे में जामताड़ा के उपायुक्त ने बताया कि सरकार के निर्देश के बाद शीघ्र ही धान क्रय केंद्र खोले जाने के लिए लैंपस को चिह्नित किया जा रहा है।
केकेकेके केकेके
10 हजार मिट्रिक टन धान खरीदने का लक्ष्य
वहींदूसरी ओर सहकारिता विभाग जामताड़ा से मिली जानकारी के अनुसार जिले के सभी प्रखंड में एक एक लैंपस का तत्काल एक धान क्रय केंद्र खोला जाएगा। जिसमें जामताड़ा लैंपस, फतेहपुर प्रखंड में सिमुलडुबी लैंपस, करमाटांड़ लैंपस, नारायणपुर के सबनपुर लैंपस, नाला के गेड़िया लैंपस, कुंडहित लैंपस शामिल हैं। इसके अलावा प्रत्येक प्रखंड में तीन धान क्रय केंद्र खोलने हैं। इसके लिए लैंपस समिति से प्रस्ताव मांगा जा रहा है। जिला में इस बार 10 हजार मिट्रिक टन धान क्रय करने का लक्ष्य निर्धारित किया गया है। लेकिन धान क्रय केंद्र नहीं खुलने से लक्ष्य पाना मुश्किल जान पड़ता है।
कम दाम में किसान बेच रहे हैं धान
hin_Deva hin_Deva mar_Deva hin_Deva mag_Deva hin_Deva hin_Deva hin_Deva